Па Статуту 1588 года заканадаўчая ўлада належыла сойму, які працягваў традыцыі вечавога ладу Полацкага княства. Яго з’яўленне было абумоўлена неабходнасцю пашырэння сацыяльнай апоры вярхоўнай улады. На пасяджэннях сойма магла прысутнічаць уся шляхта. Але каб пазбегнуць залішняй шматлюднасці было вырашана пасылаць ад павета па два дэпутаты на агульны (вальны) сойм. Яны выбіраліся на павятовых сойміках, дзе збіралася ўся шляхта раёна і выпрацоўваліся інструкцыі паслам-дэпутатам. На соймах абмяркоўваліся пытанні аб выбранні Вялікіга князя, заключэнні знешнепалітычных саюзаў, абвяшчэнні вайны (з XVI ст.), нормах вайсковай службы і вайсковых падаткаў, аб заканадаўстве і судовай дзейнасці.